เป็นตุ่มใสที่เท้าค่ะ ประมาน5วันที่แล้วหลังจากนั้นก็บีบให้แตก (คันด้วยค่ะ) ผ่านมาหนึ่งวันก็ไปว่ายน้ำเพราะที่รร.เค้ามีว่ายน้ำไม่มีอาการเจ็บปวดแสบอะไรเลย วันต่อมาก็ปวดนิดๆจากแผลหรือว่าหนังนี่แหละที่ปิดแผลน่ะค่ะเป็นสีเดียวกับเนื้อคือเป็นสีขาวไปเลย แล้วมันบวมๆพอบีบออกมามีหนองสีขาว หลังจากนั้นก็ปวดมาเรื่อยๆบีบมาเรื่อยๆ ผ่านมา2วันแล้ว อยากถามว่าถ้ามันมีหนองขึ้นมาอีกต้องบีบมั้ยคะ? รักษายังไงปวดมากเดินขาเป๋ไปเรียนเลย555
สวัสดีค่ะ เป็นตุ่มใสที่เท้า มีหนอง พอบีบแตกออกมามีหนองสีขาวดังกล่าวมานั้น อาจจะเกิดจาก การติดเชื้อแบคทีเรีย การติดเชื้อรา ผื่นผิวหนังอักเสบชนิดเป็นเฉียบพลันทำให้เห็นเป็นตุ่มน้ำ ตุ่มจากการถูกแมลงกัด ตุ่มงูสวัด เป็นต้นโดยหากมีหนองไหลออกมานั้น น่าจะเป็นการติดเชื้อของผิวหนังจากการติดเชื้อแบคทีเรียได้มากที่สุดค่ะควรไปพบแพทย์เพื่อตรวจให้ได้การวินิจฉัยที่แน่ชัดต่อไป การรักษากรณีเป็นการติดเชื้อแบคทีเรียคือการใช้ยาฆ่าเชื้อภายใต้การดูแลของแพทย์ หรือกรีดระบายหนองในบางรายที่มีการติดเชื้อมากและมีหนองคั่งไม่ควรไปบีบหรือแกะบริเวณตุ่มเอง เพราะอาจทำให้การติดเชื้อเป็นมากขึ้น ใช้น้ำเปล่าสะอาดล้างภายนอกเบาๆ ไม่ถู ใช้ผ้าสะอาดปิดเอาไว้ พยายามไม่เดินลงน้ำหนักบริเวณเท้าที่มีตุ่มมาก เพื่อป้องกันการแตกออกมาของตุ่มหนอง รับประทานยาแก้ปวดเพื่อบรรเทาอาการได้